bavarian-nlp/barwiki-20250901 huggingface dataset:
Bundesstroß 305

De Bundesstroß 305 (Abkiazung: B 305) valaft vo Bernau am Cheamsee am Cheamsee duachs Achentoi und as Berchtsgoana Land noch Moaktschejnberg (sidlich vo Soizburg) an da Staatsgrenz zu Östareich.
De B 305, de üwan Schwoazbachwachtsattl und an Maserer-Pass füad, is Tei da Deitschn Oipnstroß.
Gschicht.
De heitige B woa friara de Reichsstroß 305. Nachm Oschluß Ästareichs hod a de heitige B zu ia kead.
Bundesstroß 304

De Bundesstroß 304 (Obkiazung: B 304) fiat vo Dachau neadli vo Minga duachd boarische Landashaptstod iwa Ebasbeag, Wassabuag am Inn und Traunstoa bis af Freilassing ad Staatsgrenz auf Estareich.
De Trassn von da B 304 is 1932 ois Tei da ehemoiign Reichsstroß 10 eigricht woan. Um 1937 hod da weidaus längane Tei vo Zwoabruckn bis Augschburg de Bezeichnung Bundesstroß 10 ghoidn, und am Strecknobschnitt vo Minga bis Freilassing is de Numma 304 zuagwiesn woan.
Bundesstroß 306

De Bundesstroß 306 (Obkiazung: B 306) liegt in Bayern und füad vo Traunstoa noch Inzell. De B 306 is de Vabindungsstroß vo de Bundesstroßn 304 und 305 und is uma 17 km lang. Se is Tei da Deitschen Ferienroutn Oipen-Ostsee.
Charlie Chaplin

Sir Charles Chaplin KBE ("Charles Spencer Chaplin Jr.," bekannt ois Charlie Chaplin; * 16. April 1889 in London; † 25. Dezember 1977 in Vevey, Schweiz) war a englischa oscarprämierta humoristischa Schauspuia.
Chaplin war a oana da berihmtasdn Schauspuia und Komiker im ganzn 20. Jahrhundert sowia aa a guada Regisseur, Produzent, Komponist und Musika in da friaan und middlan Hollywood-Ära. Ois Komika in da Stummfuim-Zeit werd a aa oft zua de Pantomimen und Clowns zejt. Vei Schauspuia san stark von eam beeinflusst worn. Des renommierte American Film Institute hod den "Tramp" auf Platz 10 vo de greßtn Fuimlegenden vo oin Zeidn gwejd.
Sei Lem im Unterhoitungsgschäft umfaßt fast 65 Jahr, vo Auftrittn in da Music Hall ois Bua bis zu seim Doad im Oita vo 88 Joar. 1919 hod a zama mid da Mary Pickford, im Douglas Fairbanks und im David Wark Griffith de Fuimgsellschaft United Artists grindt.
Chaplin is in seina Roin ois „Vagabund“ bekannt worn (im Original „The Tramp“, auch „Charlot“). Da Vagabund is a Landstreicha mit de Maniern und da Wiade vo am Gentleman. Ea trogt ibagrouße Hosn und Schuah, a enge Jackn und a Melone; ea hoit an Bambusstock in da Hand und hod an Zoafingerschnurrbart, de wo noch eam aa Chaplinboart gnennt werd.
Entourage

Entourage is a amerikanische Fernsehserie vum Doug Ellin. De Serie haundlt vum Vincent Chase, am aufstrebendn Schauspüla in Holiwud, und seine drei Freind, de ea nu vu seina Schuizeit kent. In da Serie kuman sea vü Gaststars vor, wie zum Beispü da Snoop Dogg oder de Mandy Moore. Produzirt wiad des gaunze vum Fernsehsenda HBO.
KPaint

KPaint is a rechd oafachs Zeichnprogramm fiad Grafische Nutzaobaflächn KDE. Grundlog vo dem Programm is des Canvas Widget vo Tcl/Tk.
Es hod oafache Zeichenweakzeig, aba ko koane kompliziadn Manipulationen vo Buidl macha. Neba bmp, gif, jpg, png ko KPaint a nu weidane Foamate lesn.
KSnapshot

KSnapshot ermeglicht Bildschiambuidl unta KDE. As Programm is rechd oafach zum bediena und ko sowoi Fensta, an ganzen Bildschiam, und a sejba definiade Bereiche per Maus aufzumnehma. A meglich is, dass ma a Zeitvazögarung eistejd. De Buidl kinnan dann gspeichad, ind Zwischenablag kopiad oda druckt wean.
Es is in da Programmiersprach C++ - unta da Vawendung vo Qt gschrim. De Autoan san Richard J. Moore, Matthias Ettrich und Aaron J. Seigo.
KWrite

KWrite is a Texteditor fiad Oawatsflächn KDE. Ea is ois Programmiereditor gmachd und ko zam mim Dateimanager Konqueror zua foabign Gstoidung vo Quejtextn vaschiedna Programmiersprachn wia Perl, C++, Java und HTML bnutzt wean (Syntaxheavoahebung).
Fias gleichzeitige Beoawatn vo mera Datein, Projektvawoidung und fia weidagende Funktionen städ Kate zua Vafügung.
KolourPaint

KolourPaint is a freis oafachs Zeichnprogramm fiad grafische Nutzaowaflächn KDE. Es hod oafache Zeichnweakzeig, ko aba koane kompliziadn Manipulationen vo Buidl. Mim Programm komma:
KolourPaint untastützt rechd vui vaschiedne Buidlfoamate wia JPG, PNG, PCX, XPM und GIF, jedoch koane Foamate fia Vektorgrafikn.
As Programm wead ois KDE-Äquivalent zu Microsofts „Paint“ vo Microsoft Windows ogsen.
Slackware

Slackware [] is a Linux-Distribution wo ma ea im professionejn Umfejd findt.
Kuazgschicht.
Slackware is vo Patrick Volkerding ogfanga woan und erschdmois am 16. Juli 1993 vaeffentlichd woan. Deazeit isd Version 14.2 aktej. Slackware basiad auf Softlanding Linux System (SLS), da erschdn umfassndn Linux-Distribution üwahapt. Alladings woa de nu rechd fälahofd, und aus Volkerdings Korrektuan is Slackware heavoa ganga.
Patrick Volkerding

Patrick Volkerding (* 1966) is da Gründa und Maintainer vo Slackware - Linux. Ea is vaheiradt und läbt in Kalifornien. Volkerding hod 1993 sein Bachelor in Information an da Universität Minnesota in Moorhead, USA, erwoam.
Fia a kuaze Zeit ham eam Chris Lumens und andane bei da Oawat an Slackware khoifa, aba seid a boa Joa machda wieda ois alloa. Patrick Volkerding, vo Slackware-Fans a oafach "Pat" oda sejtna "The Man" gnannt, is, im Gengsatz zu andane „Persönlichkeiten“ da Open-Source-Community, rechd aktiv in Newsgroup-Diskussionen oda teiweis im IRC. A weidana Untaschied zu vui andane Maintaina vo Distributionen is sei Oawatsweis an Slackware: Ea vawoidt sejba de Paket, de ind offiziäe Distribution eibundn wean. Drüwa hinaus bstimmt ea de Release-Zyklen alloa und trifft a de Richtungsentscheidunga sejba. Volkerding is vo da Community stoak kritisiad woan, oisa bei gräßane Desktop-Umgebunga de komplette Ausbündelung vo GNOME und de alloanige Untastützung vo KDE in Slackware okündigt hod.
Ende 2004 hoda d' Oawat an Slackware aufgrund vo a schwan Krankheit untabrecha miasn, wega dera soga ins Krankahaus miasn hod. Am 16. November 2004 hoda seina Community in a Okündigung (de Original-Datei is nimma vafügboa) davo bericht und um Huif bätn. Inzwischn isa wieda gsund.
Konsole (KDE)

D' Konsole (Boarisch: "Konsoin") is a Terminalemulation vom K Desktop Environment wäichas auf Unix-oatige Betriebssystem laft. Es untastützt Registerreita, Valauf, Drucka und Lesezeichen. KDE 4.1 enthoidt Konsole in da Version 2.1 A boa Owendunga wia Konqueror und Kate vawendn Konsole ois KPart. Konsole is oanzigartig, weis as erschde komplett nei gschrime Terminal-Programm woa und ned wia de meistn andan Terminals auf xterm oder xvt aufbaud is.
Fähigkeitn.
De Konsole ko mera Instanzen in Reita lon. Weida ko je noch Bedoaf vom Nutza a Buidllaufleistn, a Menüleistn und de Reiterleistn o- und ausgschoid wean. Emso lossn se Zeichnsatz, Foabschema und Tastatuazuaoadnung eistäin.
Puch Maxi

Des Puch Maxi is a 1969 easchtmois vorgstöds Mofa, wos vo de Puch-Werke ois Nochfolger vo da oidn Puch MV 50 und MS 50 baut worn is. A wichtige Bsundaheit vom Maxis is, dass de easchte vo Puch produziate Fliehkraftkupplung (Automatik) hod. 1985 is daun nu des Supermaxi mid KAT vorgstöt worn, s'easchte Mofa weödweid mid ana Obgasreinigung. S' Maxi hod an 49 cm³ Zwoataktmotor mid zwoa PS und mid da Höchstgeschwindigkeit vo 48 km/h (30mp/h).
Automatik Motorn (e50):
Puch Maxi N
Puch Maxi S (Stoßdämpfa)
Puch Maxi E 
Puch Maxi P
Puch Maxi K (Kickstata)
Puch Maxi GS (Geländesport)
Puch Maxi S (Verkaufsbezeichnung L)
Puch Maxi S
Die 2-Gaung Automatik Motorn (za50):
Puch Maxi S 2a( Verkaufsbezeichnung L2)
Die 2 Gaung Motorn (Z50):
Puch Maxi 2
Puch Maxi N 2
Puch Maxi S 2
Puch Maxi E 2
Puch Maxi S 2
Puch Maxi 2 K
Puch Maxi GS 2
Suara

D Suara (* 3. August 1979 in Osaka) is a japanische Sängerin, wou beim Label FIX Records arwad, wos vu King Records vatriem werd. Ihre zwoa Singles "Musōka" und "Hikari no Kisetsu" han jeweis ajs Opening (Titllied) fir de Anime "Utawarerumono" und "Asatte no Hōkō" hergnùmma worn. Außadem is ihr Lied "Kimi ga Tame" in da 26. Foing vu "Utawarerumono" gspüüt worn. Ihr Lied "Tomoshibi" is ajs Ending (Schlusslied) fir'n Anime "ToHeart2" hergnùmma worn. Da Nama "Suara" kùmmt vum indonesischn Wort für "Stimm".
Virserum

Virserum is a Uat in da schwedischn Provinz "Kalmar län" und da Laundschoft "Småland" (historische Provinz). De Uartschoft ghead zua Gmeinde Hultsfred.
Gschicht.
Da Nauman Virserum kummt vo Widisrum (Woidlichtung) und is scho 1278 zum easchtn Moi urkundlich eawähnt wuan. De Gegnd woa owa scho vü friara bsiedld. In da Umgebung san staazeitliche Gräba gfundn wurn.
De Uatschoft woa laung da natialiche Moakt- und Haundlsploz von dera Region. Zwischn 1880 und 1980 woa Virserum a Zentrum vo da schwedischn Möweindustrie mit bis zu 40 Möwefabrikn. Heit erinnert nua no a bsundas Möweindustrie-Museum an de Zeit. Des Museum is a origineugetreia und funktionsfähiga Nochbau vo ana Möwefabrik ausn Joa 1920.
Auf dena Seen außahoib vo Virserum hom si de letztn Kämpf vum Dacke-Aufstaund ogspüt. Am Moaktplotz is 1956 deswegn a Nils Dacke Statue vom Arvid Källström aufgstöt wurn, zum Aundenkn anan Widastaund gegan Gustav Vasa. De Legendn sogn, dass si da Nils Dacke zletzt in ana Höihn bei Virserum vasteckt hod.
Eadkunde.
Virserum liegt in Südschwedn im småländischn Hochland in ana Woid- und Seenlaundschoft am Ufa vom Virserum-See (Virserumssjön). Duachn Uat rinnt da Fluss Virserumsån, dea wos in an Virserum-See einegehd. In und um Virserum gibts zoireiche Natuaresawate. Westlich vo da Uatschoft is des Resawat "Länsmansängen" mit vüü vaschiedane Laubbaam.
Kultur.
In Virserum gibts ans vo dena ungwehnlichstn Museen vo Schweden. De Kunsthoin ("Virserums Konsthall") is gaunz aus Hoiz gmochd mit an transparentn Papiadoch. Do san Austöllungen vo schwedischn Künstlan, de des Voik einbeziagn soin. Söbsteakenntnis und Sobstvaständnis san de Hauptthemen vo dera Kunsthoin. Dazua gibts no a ständige Ausstöllung, de "Wesn vum Uawoid haßt" (Trolle, Kobolde etc.).
Da "Dackestop" is des Kultur- und Touristikzentrum vo dera Uatschoft. Oide Tradiziaunen und Techniken wean do wiedabelebt. Des gaunze is a Parkaunlog in an ehemolign Industrieglanda. Do gibts des Möweindustriemuseum, a oids Sägeweak, a oide Schmiedn, de Kunsthoin, des Telemuseum und in Kunst- und Kunsthaundweaksverein "Stinsen".
Im Netz.
Haamseitn vo Virserum (schwedisch)
Deing

Deing (amtli: Teugn) is a Gmeindn im nidabayerischn Landkroas Köiheim und Mitglied in da Verwajtungsgmeinschaft Saaj an der Donau.
Gschicht.
Nouchweisle zeascht bsiedlt hom dern Ort d'Köitn. Im Joar 1002 houd da Kine Heinrich II. sein Grundbsitz in Deing da Bischofskirch vo Brixn geschenkt, daj wou bis 1803 Grundherr bliem is. Deing houd speider zum Rentamt Straubing und zum Landgricht Köiheim vom Kurfiaschtndum Bayern ghert. 1818 is de heidige Gmeindn entstanna.
Am 19. Aprü 1809 houd af den Heicha südlich vum Ort im 5. Koalitionskrieg vom Napoleon d'Schlacht bei Deing-Hausn zwischn österreichische und franzesische Truppn stattgfunna.
Eihwohnaentwicklung.
Af dem Gebiet vo da Gmeindn han 1970 1066, 1987 dann 1220 und im Joar 2000 1451 Eihwohna zöüd worn. Ende 2007 houd de Eihwohnazaj zum easchtn Moi de 1600er-Markn íwaschrien (ibaschritten). 2014 sans 1661 und 2015 1689 Eihwohna.
Frankfurt am Main

Frankfurt am Main is de gresste Stod vo Hessn. Mid 732.688 Leid (2015) iss hinta Berlin, Hamburg, Minga und Köln de finftgreßte Stod vo Deitschland.
Sunstigs.
De gresstn Zeidunga vo Frankfurt san de Frankfurter Allgemeine Zeitung und de Frankfurter Rundschau. Frankfurt hod zwoa wichtige Fuaßboivaeine, Eintracht Frankfurt und FSV Frankfurt, de wos in da Saison 2019/20 boade in da Bundesliga gspuit hobm.
Heinz-Christian Strache

Da Strache Heinz-Christian (* 12. Juni 1969 in Wean) is a österreichischa Bolitika, dea wos laung fia Freiheitlichen Partei Österreichs (FPÖ) tätig woa. Ea woa vo 2004-2019 Landesparteiobmo vo da Weana FPÖ und seidn Aprü 2005 Bundesparteiobmann vo da FPÖ. In dera zeid hod a fia de FPÖ große Eafoig bei divease Woihn erreichn kinna. Vo Dezemba 2017 bis Mai 2019 woar a da Vizekanzla vo Östareich.
Da H_C Strache vertritt a populistische rechte Linie, de wos se vorollem an de Östareicha orientiert wia z.B „Österreichpatriotismus“ und a gegn a „Islamisierung vo da östareichischn Kultur“.. Seine Kernthemen san u.a da Asylmissbrauch, de Sozialthemen und de effntliche Sichaheit.
Im Mai 2019 is a Video bekannt wuan, wor a ana - vameintlichn - russischn Oligarchin a guats Gschäft versprochn hod, waunn se seina Partei an Botzn Göd spendiat. Aum nextn Tog, aum 18.05.2019, hod a zrucktredn miassn. Auf des Hinauf is a daun spoda aa nu aus da FPÖ ausgschlossn wuan. Im Moment iwalegt a, doss a mid ana neichn Listn fia de Weana Gmoarodswoih 2020 autritt. In dera gaunzn Gschicht homs aussegfundn, dos da Strache a Göd von sana Patei, da FPÖ gnumma hot, wos eigentli a Steiagöd is, um sane peasenlichn Ausgom zbrenna. Noch und noch hot se herausgstöt, doss eam sei Patei sogoa Rechnungen von da Apotekn peckt hot, im Weat vu 8.000 Eiro, fia Pün zum Pudan (a Cialis) und iagndso a slim-fast-klumpat .
The Gazette

The GazettE oda a Gazette gnennt, is a japanische Visual-Kei-Rockband.
De Bandgschicht.
2002 is d'Gazette vom Ruki, Uruha, Aoi, Yune sowie an Reita gründt worn.
De Single "Wakaremichi" is im Aprü 2002, gleichzeitig mid eanare easchtn Videos "Senchimentaru Video" und "Sentimental Onigokko", veröffentlicht worn. Wenige Monat späda, im Oktoba 2002, san unta dem Label Matina de Singles "Kichiku Kyoushi -Dokushin 32-sai Dokushin- no nousatsu kouza" und "Gozen 0-ji no torauma RAJIO" sowie des Video "titre non defini" erschienen.
Aufaung 2003 hod da Schlogzeiga Yune de Band valossn und is glei im Feba durchn Ex-"Mareydi†Creia"-Drumer Kai, ersetzt woan. Im März 2003 hod des Label PS Company the Gazette unta Vatrog gnumma.
Eana easchts großes One-Man-Konzert ham Gazette am 16. Jenna 2004 gebn, es is am 28. April 2004 ois DVD "Tokyo saihan ~JUDGMENT DAY~ 2004.1.16 SHIBUYA-AX LIVE DVD" vaeffntlicht worn. An dem Tog hod außerdem eana offiziella Fanclub geöffnet.
Am 9. März 2005 ham Gazette drei neiche Singles aussabrocht "[reila] Lesson. G", "[reila] Lesson. O" und "[reila] Lesson. D".
Am 29. und 30. Juli 2006 ham Gazette eana easchts Europa Konzert in Bonn gem, wo zur söwn Zeid de Anime Convention Animagic stottgfundn hod. Bereits zwoa Monat voahea, am 29. Mai 2006, is easchtmois eana Album NIL in Europa aussakema.
Im Oktoba 2007 hams a Europa-Tour gstart, do worns a in Berlin, Köln und Minga.
Diskografie.
Albn.
(*)is a in Deitschland erschienen
Queen (Band)

De Rockband Queen is 1970 in Großbritannien grind worn. Vo Ofang o dabei warn da Freddie Mercury, da Brian May und da Roger Taylor. Kurz drauf is no da John Deacon dazuakemma. Iaba zwanzg Joar, bis zum Dod vom Freddie Mercury hod se an dera Bsetzung nix gändert. Vo 1974 weg warns durchgangig erfolgreich. Se hom iaba 150 Milliona Tonträger vakaft und han so oane vo de erfolgreichstn Bands iabahapt. A homs iaba 700 Auftritte ghobt.
Da charakteristische Klang vo Queen wurd vo oim vom Freddie Mercury seim Gsang und am Brian May seiner Gitarr prägt. An hohn Wiedererkennungswert hom a des aufwendige Zsammspui vo olle vier Stimma in de Refrains, des ma so eingle mehrad vo moderne gsangslastige Pop-Gruppn kennt ois vo na Rock-Band. Wenn ma se de vaschiednen Solo-Albn vo de Mitgliada oherd merkt ma a das eana Musik immer aus a Spannung zwischn de Stilrichtunga vo de oanzln Mitgliada entstandn is. So hom de härtern Rock-Liadl an fast scho ungwöhnlich klarn Gsang und a de eha poplastign Baladn recht deftige E-Gitarrn-Soli.
In der Zeit wos am Freddie Mercury scho schlechter ganga is, des aba no koana offiziell gwußt hod sans amoi gfrogd worn, warums so sejdn Konzerte spuin. Do homs gsogt, des warad zwar sejdn, aba effektiv, se warn in oam Jahr nua an drei Wochaend ned dahoam und hom trotzdem voa iaba a Million Leid gspuid.
Ois abzumseng war, dass da Freddie Mercury boid an AIDS sterm werd homs eana gor koa Mia mehr gem Liadl fias naxte Album komplett fertig zum stejn. Se hom stattdessn an Haffa neie Liadl komponiert fia de dann eascht amoi nur am Freddie Mercury sei Stimm aufgnumma worn is. Eascht nach seim Doad ham de iabrign Drei ernan Gsang und de Instrumente zua de Liadl aufgnumma und mit dem Zeig as Album "Made in Heaven" rausbracht.
Seitm Dezember 2004 spuin da Brian May und da Roger Taylor zsammad mitm Paul Rodgers ois Sänger auf Konzerte. Im September 2008 is dann a a Album vo dene Drei aussekemma, des hoaßt "The Cosmos Rocks". Da offizielle Band-Nama is zurzeit "Queen + Paul Rodgers". Des soi a a weng odeitn, dass da Paul Rodgers koa richtigs Mitglied vo Queen ned is. Er hod do mehra den Status vo am Dauer-Gastmusiker. Er sejm btont a imma wiada das a ned an Freddie Mercury ersetzn wui und ko. Oide Liadl vo Queen singt a zwar a, gibt se aba go koa Mia sein Vorgänger zum imitiern.
Syphilis

De Syphilis, aa Lues, "Lues venera" oda "harter Schanker", is a sexuell üwatrogbare Krankheid. Ausgläst wead de Infektion duach des seid 1905 bekannde Bakterium "Treponema palladium". De Syphilis zeichned se duach aus, daß jeweils ganz untaschiedliche Symptom auftren kenna und aa, je noch Vafassung vom Infiziadn, ganz untaschiedle valaffa koo.
Iwatrogung.
De Bakterien kennan beim Kontakt üwatrong wean wia beim Gschlechtsvakeah, wo s duach kloane Valetzungan (Mikroläsionen) vo de Schleimhejt oda da Haud in s Bluad kemman. A oostecka konn ma se bei direktn Bluadkontakt wia bei na Bluadtransfusiion oda wenn beim Drogngebrauch as sejm Spritzbschteck midnand heagnomma wead. A Infektion duach idirekte Weg wia gemeinsam heagnommane Handdiacha is ganz sejtn weil se de Bakterianart aussahoib vom Käapa ned lang hoit.
Valauf.
Ma untascheid im klinischn de oogborne Syphilis (aa Lues connata) oda de eigfangane Syphilis. De eigfangene Syphilis wead nacha nomoi untateild in d Friahsyphilis (Stadium I und II) und d Spatsyphilis (Stadium III und IV). Unbehandld valaaft d Syphilis in bestimmde Stadien ob:
Ziprofloxazin

Ziprofloxazin (aa "Ciproflaxacin") is a Antibiotikum mid am großn Wirkungsspektrum, des aus da Gruppm vu de Fluorchinolone kimmd. De Substanz is 1981 vu da Firma "Bayer" entwückid im 83a-Joa patentiad woan. Seithea wiads vu Bayer ois „Ciprobay®“ (Haundlsnaum) vamoakt. Antibiotika vu dea Gruppm hemman d'Gyrasn vu Bakterien und damid aa eana Eabinfoamazions-Vavüivöitigung und eana Zöiteilung. Damid is s'Ziprofloxazin bakterizid, und zwoa voa oim geng gramnegative Keime.
S'Ziprofloxazin eignet si guat geng olle bakterielle Errega vu am infektiösn Brechduachfoi. Außadem iss geng an Problemkeim "Pseudomonas aeruginosa" wiaksaum. Bei am vu Darmbakterien oda Pseudomonaden vauasochtn Harnwegsinfekt güits ois Reseaveantibiotikum. Weidane Ãuwendungsgebiete han Infektionen vu de Galln- und Atmwege, vu da Bauchhöhle und vu am Haufn aundare Infekzionskraungheitn aa, waun si a entsprechnd empfindlicha Errega nochweisn losst. Ziprofloxazin is aa zua Behaundlung vum Müizbraund zuaglossn. Wia aa aundare modeane Chinolone kau s'Ziprofloxazin nem Makrolidn und Rifampizin zua Behaundlung vu ana dauch Legionellen vauasochtn Lungenentzündung eigsetzt wean.
De häifigstn Nemwiakungen (owa unta 10 %) san Üwikeit, Duachfoi und Hautausschläg. Fluorchinolone haum bei Vasuche mid junge Hund Knoapiwochstumsstöarungen vauasocht, weshoib mas in da Schwaungaschoft, in da Stüizeid und bei Kinda ned eisetzn soitad. S'Ziprofloxazin is weng seina Wiaksaumkeid geng Pseudomonas owa trotzdem zua Behaundlung vu Kinda ob 5 Joa zuaglossn, wauns a zystische Fibrosn mid akute Infekzionsschübe haum, de duach "Pseudomonas aeruginosa" vauasocht is. Weidare Nemwiakungen han Neuro- und Lewatoxizität und alleagische Reakzionen. Fluorchinolone kinan d'Wiaksaumkeit vu Empfängnisvahütungsmittl beeinträchting.
Seah söitn kaus bei olle Gyrasehemma – aa noch kurzzeitiga Einnauhme – zum Riss vu ana großn Sehne, z. B. vu da Achillessehne kemma. Des kimmt eha bei oide Leid fia und bei Pazientn, die Kortikoide einehman. Eakläat wiad des mid ana stäakan Expression vu Matrixmetalloproteinasn, de d'Festigkeid vu de Sehnen vamindan.
Ziprofloxazin wid zwoa Moi am Tog eignumma, meistns ois Tablettn. A noamale Dosis is (je noch Kraunkheitsbüid) 2×250 mg od 2×500 mg pro Tog. Zum kaufn gibts'is aa fia'd intravenöse Einnauhme oda fia'd öatliche äißere Ãnwendung (z. B. Oahntropfm).
Scheenau (Rottal)

Scheenau (amtli: Schönau) is a Gmoa in Niedabayern. Sie zejt zum boarischn Sprochraum und is Tei vom Landkroas Rottal-Inn.
Geografie.
Scheenau liegt in da Region Landshut inmitten da typisch niedabayerischen Higllandschaft abseits groaßa Vakeaswege. De Ortschaft Scheenau is in ebba 11 km noadwestli vo da Kroasstod Pfarrkirchen, 12 km noadestli vo Eggenfelden, 30 km sidli vo Landau und aa 35 km sidwestli vo Veizhof. De nachst glengne Bohstation an da Regionalbahnstreckn Passau - Mühldorf is im 10 km entfernten Hebertsfelden. Es existiern de foigndn Gemarkunga: Scheenau, Unterzeitlarn,Gloaminga und Unterheft. No a Ortstei is Heilignberg.
Gmoagliedarung.
Scheenau hod 53 Ortstei:
Es gibt de Gemarkunga Schönau, Unterzeitlarn und Unterhöft.
Gschicht.
Scheenau im Besitz vo de Freiherrn Riedera vo Paar. Da Ort war Tei vom Kurfiarstntum Bayern und a geschlossene Hoafmark, vo der da Sitz Scheenau gwen is. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn.
Eihwohnaentwicklung.
Auf'm Gebiet vo da Gmoa san 1970 1001, 1987 1540, 2000 1942, 2014 1957 und im Jåhr 2015 1973 Eihwohna zejt worn.
Politik.
Buagamoasta is Robert Putz. Er is im Jåhr 2014 Nåchfolger vo da Buagamoastarin Edigna Keneder (CSU/Parteifreie).
De Gmoasteiaeinahma warn im Jåhr 1999 umgrechnet 516 000 €, davo warn de Gwerbesteiaeinahma (netto) umgrechnet 57 000 €.
Ökonomie und Infrastruktur.
Wirtschaft mitsamt Land- und Forstwirtschaft.
Es håt 1998 nåch da amtlichen Statistik im Bereich da Land- und Forstwirtschaft 13, im produzierenden Gwerbe 33 und im Bereich Handel und Vakea 17 sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 42 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 594. Im verarbatenden Gwerbe håts 1 Betrieb, auf'm Bau 2 Betriebe gem. Außerdem warns im Jåhr 1999 101 Bauanhöf mit a landwirtschaftlich gnutzten Flächn vo 2288 ha, davo warn 1683 ha Ackaflächn und 603 ha Wiesn.
Buidung.
Im Jåhr 1999 ham de foigendn Eirichtunga existiert: